Olena Sedina

Olena Sedina (, ; dzimusi  Kijivā) ir Ukrainā dzimusi Itālijas starptautiskā lielmeistare šahā (1996).

 Biogrāfija 
Šahu iemācījusies spēlēt septiņu gadu vecumā. Divas reizes uzvarējusi Ukrainas sieviešu šaha čempionātos (1988, 1990). 1995. gadā pārcēlusies uz dzīvi Itālijā un kopš 2001. gada aprīļa šaha turnīros pārstāv šo valsti. Daudzu starptautisko šaha turnīru laureāte, tajā skaitā 2001. gadā uzvarējusi Šveices atklātajā šaha čempionātā, bet 2005. gadā kļuvusi par pirmo sievieti, kas uzvarējusi Austrālijas atklātajā šaha čempionātā.

Trīs reizes piedalījusies Pasaules šaha čempionātos sievietēm pēc izslēgšanas sistēmas. 2001. gadā zaudējusi 2. kārtā Maijai Čiburdanidzei,2001-02 FIDE Knockout Matches 2004. gadā zaudējusi 1. kārtā,2004 FIDE Knockout Matches bet 2008. gadā 3. kārtā zaudējusi Hou Jifaņai.2008 FIDE Knockout Matches

Pārstāvējusi Ukrainas un Itālijas komandas lielākajos komandu šaha turnīros:
 Pasaules šaha olimpiādēs, kurās piedalījusies 10 reizes (1994-2000, 2004-2014). Individuālajā vērtējumā izcīnījusi zelta (1994), sudraba (1994) un bronzas (1996) medaļas;OlimpBase :: Women's Chess Olympiads :: Elena Sedina
 Eiropas komandu šaha čempionātos piedalījusies 6 reizes (2001-2003, 2009-2015).OlimpBase :: European Women's Team Chess Championship :: Elena Sedina

Par panākumiem turnīros FIDE 1990. gadā Sedinai piešķīra starptautiskās meistares (WIM), 1996. gadā - starptautiskās lielmeistares (WGM) nosaukumu, bet 1999. gadā - starptautiskā vīriešu meistara (IM) nosaukumu.

 Atsauces 

 Ārējās saites 

Kategorija:1968. gadā dzimušie
Kategorija:Kijivā dzimušie
Kategorija:Itālijas šahisti
Kategorija:PSRS šahisti
Kategorija:Ukrainas šahisti